अगाडिको आवरण पृष्ठ

डक्टरन्या गीता

तह ६, कक्षा २

लेखकः शान्ति चौधरी

दंगाहा थारू

१

एकठो लड्या रह। लड्यक् ढिक्वम् एक्ठो गाँउ रह। ऊ गाँउ बरा सफा, सुघ्घर रह।

२

गितक् घरफे उहो गाँउम रलहस्। घरम् डाई भैया ओ गिता रलह। गितक घर ओ बारी सुघ्घर रलहस्।

३

गितक् घरम् एक्ठो कोट्याबारी रलहन्। गितक् डाई टिना खेटि करस्। बारिम ढेर ठरीक् टिना फराईस्।

४

टिना बजारम ब्याँच जाईस्। टिना बेच्ख ढेर रूप्या कमाईस्। उहो रूप्यले आपन् लर्कन् पह्राइन्। कापी कलम् सब चिज किन्डिहेन्।

५

लर्कन् स्कुल पठाक बारिम काम करि। गितक् डाई भारी मेहेनटी रलहि। आपन लर्कन्क पहर्नाम कुछु हर्जा निकरी।

६

लर्कन् टिफिन डेख केल् स्कुल पठाइन्। गितक भैया खुब खुसीसे स्कुल जाइन्। डुनुजन मेहेनट् कर्ख पह्रट। मेहेनट् डेख्ख डाईफे खुसी हुईन।

७

अस्टहेंक काम चलैटि रलह। घरमफे आपन् लर्कन् पहरकलाग् सहयोग करि। गीता फे मेहनत करख पह्री।

८

गिताफे बिडक् डिन् घरम सहयोग करि। स्कुलसे अईटि कि काम कर लाग। डाईक् सङघ बारीमफे काम कर जाए।

९

गिता आपन् डाईहे खुब मैया करि। आपन् डाईह ढेर काम करट् ड्याख। उहोमार गितह खुब दुःख लागस्। आपन् डाईहे एकडिन् सुख डिहेम कह।

१०

डाईक दुख समझक खुब मेहनट् कर। ढ्यान् डेख पह्र। आपन् भैयनफे मजासे पह्र सिखाए। मस्टरोनफे पह्राई डेख्ख मजा मानन्।

११

परीक्षम् फे गीता फस्ट ह्वाए। सबजन मजासे पहर्ना कैख हौसला डिहेट्। गिताफे खुसी रह।

१२

गिताफे बरा हुईल्। झनझन् मजा नम्मर लान्ख पास करल्। बरा कलास पहर्ना होगिल्। गितक् इछ्या डक्टर पहर्ना रलहिन्। स्कुल परहाइ सेखक गिता डक्टर पह्रगैइलि।

१३

गिता मिहेनट कैख डाक्टर पास कर्ली। डक्टरन्या बन्ख आपन् गाउँक् अस्पटालम आईल।

१४

गीता आपन् डाईक् सप्ना पुरा करलि। गीता डक्टरन्या बन्लकम सबजन खुशी बाट। उ आपन गाउँ समाजक सेवा करट। गीतक् गाउँहन डक्टरन्यक गाउँ फे कठ।

शीर्षक पृष्ठ

डक्टरन्या गीता

Images on pages Front Cover, १, २, ३, ४, ६, ७, ८, ९, १०, ११, १२, १३, १४ by International Illustrations: The Art Of Reading 3.0, © 2009 SIL International. CC-BY-ND 3.0.

Image on page ५ by Paul Kitum Kaino, International Illustrations: The Art Of Reading 3.0, © 2009 SIL International. CC-BY-ND 3.0.

तहगत, तह ६

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Backward Society Education (BASE) and World Education.

दंगाहा थारूNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः दंगाहा थारू भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End